চন্দ্রবাহাদুর ডাঁগি

চন্দ্রবাহাদুর ডাঁগি (৩০ নভেম্বর ১৯৩৯– ৩ সেপ্টেম্বর ২০১৫) (নেপালি: चन्द्रबहादुर डाँगी, শুনুন) ছিলেন অকাট্য প্রমাণসমেত ৫৪.৬ সেন্টিমিটার (১ ফুট ৯+১⁄২ ইঞ্চি) উচ্চতা সহ লিপিবদ্ধ ইতিহাসে সবচেয়ে খর্বকায় ব্যক্তি বা খাটো পুরুষ। ডাঁগি ছিলেন একজন আদিম খর্বকায় ব্যক্তি। তিনি গুল মোহাম্মদের (১৯৫৭–৯৭) রেকর্ড ভেঙে দেন, যার উচ্চতা ৫৭ সেন্টিমিটার (১ ফুট ১০ ইঞ্চি) ছিল। নেপালের দাঙ জেলায় তার নিজ গ্রামে চন্দ্রবাহাদুরকে একজন লাকড়ি ঠিকাদার দেখতে পেলে তিনি প্রথম গণমাধ্যমের সামনে আসেন, এবং ২০১২-এর ফেব্রুয়ারিতে তার উচ্চতা পরিমাপ করে তাকে পৃথিবীর সবচেয়ে খর্বকায় প্রাপ্তবয়স্ক ব্যক্তি হিসেবে ঘোষণা করে লিপিবদ্ধ করা হয়। এরফলে তিনি গিনেস বিশ্ব রেকর্ডে স্থান করে নেন। তার পাঁচ ভাইয়ের মধ্যে তিনজনের উচ্চতা ১.২২মিটারের (চার ফুট) কম, যেখানে তার দুই বোন এবং অন্য দুই ভাইয়ের উচ্চতা গড়পড়তার মধ্যে রয়েছে। ১৯৩৯ সালের ৩০ নভেম্বর ডাঁগি জন্মগ্রহণ করেন। শারীরিক কোন অক্ষমতার কারণে তিনি খর্বকায় হন তা জানা যায়নি। তিনি নেপালের রাজধানী কাঠমান্ডু থেকে প্রায় ৪০০ কিলোমিটার (২৫০ মা) দূরবর্তী একটি গ্রাম, রীমখলিতে বাস করতেন। ২০১২ সালে বিশ্বের খর্বকায় ব্যক্তি হিসেবে গিনেস বিশ্ব রেকর্ডে নাম লেখানোর পূর্বে, তিনি কখনো তার নিজ গ্রামের বাইরে যান নি। খর্বকায় ব্যক্তি শিরোনামে ভূষিত হবার পর, তিনি বলেন যে তিনি সর্বদা তার দেশের প্রত্যেক প্রান্তে এবং বহিঃবিশ্বে ঘুরে বেড়াতে চাইতেন। তিনি বলেন যে সবচেয়ে খর্বকায় ব্যক্তি এবং একজন নেপালি নাগরিক হিসেবে, তিনি তার পদমর্যাদা দিয়ে দেশকে পরিচিত করতে চান। ২০১২ সালে, ৭২ বছর বয়সে, ডাঁগি পৃথিবীর সবচেয়ে খর্বকায় মহিলা, ভারতের নাগপুরের বাসিন্দা জ্যোতি আম্গের সাথে দেখা করেন। এই জুটি ২০১৩ সালে গিনেস বুক রেকর্ডের ৫৭তম সংস্করণের জন্য পোজ দেন। ১৩ নভেম্বর ২০১৪-তে, গিনেস বিশ্ব রেকর্ড দিবসের অংশ হিসেবে, ডাঁগি পৃথিবীর সবচেয়ে লম্বা জীবিত ব্যক্তি, সুলতান কোসেনের সাথে লন্ডনের একটি অনুষ্ঠানে দেখা করেন। চন্দ্রবাহাদুর আমেরিকান সামোয়ার, পাগো পাগোতে অবস্থিত লিন্ডন বি. জনসন ট্রপিক্যাল মেডিক্যাল সেন্টারে ৩ সেপ্টেম্বর ২০১৫ সালে মারা যান। তার মৃত্যুর সঠিক কারণ জানানো হয়নি, যদিও দ্য কাঠমান্ডু পোস্টের রিপোর্ট অনুযায়ী মৃত্যুর পূর্বে তিনি নিউমোনিয়ায় ভোগছিলেন। তিনি সামোয়ার টুপাল ব্রুনো ম্যাজিক সার্কাসের সাথে দক্ষিণ প্রশান্ত এলাকায় বেশীরভাগ সময় ঘুরে বেড়ান। চন্দ্রবাহাদুর ডাঁগি একটি পুরষ্কারে ভূষিত হচ্ছেন সিডনীতে চন্দ্রবাহাদুর ডাঁগি  নেপাল প্রবেশদ্বার अब्दुल्लाह मियाँ (২৬ ফেব্রুয়ারি ২০১২)। "७२ वषीर्य right now turning 73 in 17 days चन्द्रबहादुर बने विश्वकै होचा"। अब्दुल्लाह मियाँ। ekantipur.com। ২৭ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১২।  "World's shortest man: All you need to know about Chandra Bahadur Dangi"। Guinness World Records। ২৬ ফেব্রুয়ারি ২০১২। সংগ্রহের তারিখ ২০ অক্টোবর ২০১৭।  Staufenburg, Jess (৫ সেপ্টেম্বর ২০১৫)। "World's shortest man Chandra Bahadur Dangi dies aged 75"। The Independent। সংগ্রহের তারিখ ৬ সেপ্টেম্বর ২০১৫।  Linning, Stephanie (১৩ নভেম্বর ২০১৪)। "The Very odd couple: Shortest man ever (21.5ins) meets tallest living person (8ft 1in) outside the Houses of Parliament for Guinness World Record Day"। The Daily Mail। সংগ্রহের তারিখ ৭ সেপ্টেম্বর ২০১৫।  "World's shortest man, woman meet for first time"। Fox News Channel। ২৯ আগস্ট ২০১২। সংগ্রহের তারিখ ১৩ মার্চ ২০১৩।  Staufenberg, Jess (৫ সেপ্টেম্বর ২০১৫)। "World's shortest man Chandra Bahadur Dangi dies aged 75"। The Independent। সংগ্রহের তারিখ ৭ সেপ্টেম্বর ২০১৫।  "World's tallest man comes eye to eye with world's smallest man for Guinness World Records' Day"। The Daily Telegraph। ১৩ নভেম্বর ২০১৪। সংগ্রহের তারিখ ১৬ নভেম্বর ২০১৪।  "The World's Shortest Man Dies, a Photo Tribute to Nepal's Chandra Bahadur Dangi"। The Wall Street Journal। ৪ সেপ্টেম্বর ২০১৫। সংগ্রহের তারিখ ৪ সেপ্টেম্বর ২০১৫।  "World's shortest man dies at 75"। Daily News। New York। সংগ্রহের তারিখ ৪ সেপ্টেম্বর ২০১৫।  "World's shortest man Dangi dies in American Samoa"। Business Standard। সংগ্রহের তারিখ ৪ সেপ্টেম্বর ২০১৫।  "World's shortest man Chandra Bahadur Dangi dies in American Samoa aged 75"। Australian Broadcasting Corporation। সংগ্রহের তারিখ ৭ সেপ্টেম্বর ২০১৫।  উইকিমিডিয়া কমন্সে চন্দ্রবাহাদুর ডাঁগি সংক্রান্ত মিডিয়া রয়েছে। Nepalese man named shortest ever in history Shortest Man of the World Chandra Bahadur Dangi ওয়েব্যাক মেশিনে আর্কাইভকৃত ১১ আগস্ট ২০১৪ তারিখে